
**תיק ניווט מרחב אשתאול**



1. השטח תחום ע"י מספר תוואים בולטים מכל צדדיו:

* בצפון-מזרח כביש מספר 1
* במזרח כביש 38 (שער הגיא-צומת שמשון)
* בדרום כביש 44 (צומת שמשון-צומת נחשון)
* בצפון מערב כביש 3 (צומת נחשון-מחלף לטרון)

1. תא השטח נחלק לשני תתי אזורים (מזרח ומערב) קו הישובים נווה שלום ותעוז מחלק את השטח כאשר צידו המערבי חשוף יותר עם צמחיה נמוכה וצידו המזרחי מיוער כמעט כולו.
2. בתא שטח זה אין חפיפה לשטח אש.
3. בשטח המזרחי קיימת שמורת נחל מאיר ונחל דישון.
4. בשטח המזרחי יער אשתאול , בשטח המזרחי יער הראל - באחריות קק"ל .
5. כניסה רכובה לתא השטח יכולה להתבצע אך ורק במקומות מסודרים המתאימים לכניסת רכבים.
6. **אופי השטח המערבי:** 
   * מאופיין בגבעות נמוכות עד גובה 240 מטר המשתפלות ממזרח למערב. הגבעות ברובן עם צמחיה נמוכה ובולדרים קטנים.
   * השטח מחורץ ע"י 2 נחלי אכזב עיקריים היורדים ממזרח למערב. בחורף סביר להניח שתהיה זרימה חלקית בנחלים.
   * רוב השטח אינו מעובד אך ישנם כמה אזורים עם חלקות חקלאיות :דרומית למנזר השתקנים , דרומית לנווה שלום ומערבית לקיבוץ הראל.
   * בשטח מספר דרכי עפר, הדרכים הראשיות עוברות בתוך הערוצים ממזרח למערב וישנם מספר דרכים שחוצות את השלוחות מצפון לדרום. הדרכים נוחות ורחבות.
   * בתא השטח מסומנים מספר בורות מים חלק מהבורות נמצאו בסיור השטח והינם מכוסים בצורה אשר אינה מסכנת את המנווטים וחלקם פתוחים ומסוכנים.
   * בשטח קיימים מספר ישובים:
     1. קיבוץ הראל.
     2. תעוז
     3. נווה שלום
     4. מנזר השתקנים – **מחוץ לג"ג של הניווט**
7. **אופי השטח המזרחי:**
   * חלקו המזרחי של השטח הינו יער אשתאול והוא מאופיין בגבעות גבוהות בהרבה (עד 400 מטר במצפה אשתאול)
   * השטח מיוער אולם אינו צפוף וניתן ללכת שם בקלות רבה.
   * באיזורים הלא מיוערים קיימת צמחיה נמוכה ובולדרים רבים.
   * המדרונות בשטח זה אינם תלולים ומאפשרים תנועה , אולם בהחלט יש אזורים בהם המדרונות תלולים יותר.
   * בשטח צירי 4\*4 רבים המאפשרים גישה לכלל האזורים. רוב הצירים נוחים לתנועה אולם ניתן גם למצוא צירי נסיעה מסוכנים יותר.
   * בשטח קיימים מספר ישובים:
     1. מסילת ציון
     2. אשתאול
8. משמעויות לתנועה בשטח:
   * **השטח המערבי** מתאים לתנועה רגלית שיכולה להיות לא פשוטה בגלל הצמחיה והבולדרים בשטחים מסוימים. השטח מתאים מאוד ללימוד טופוגרפיה. ההגעה הרכובה של החפ"ק מנקודה לנקודה אינה מסובכת אבל עלולה לקחת זמן בגלל מספר הצירים המועט יחסית.
   * **השטח המזרחי** נוח לתנועה אבל יותר מאתגר מבחינה פיסית. ישנם מדרונות תלולים שלא מאפשרים תנועה קלה. ההגעה ממקום למקום ע"ג רכב מסובכת קצת יותר בגלל היער והקושי בהתמצאות ולכן עלולה לקחת יותר זמן.
9. מעברים:
   * בשטח המערבי קיים כביש גישה מכביש 3 לישוב נווה שלום – כביש יחסית צר ורכבים נוסעים שם במהירות.
10. אזורים אסורים לכניסה:
    * קיבוץ הראל
    * מנזר השתקנים
    * נווה שלום
    * אשתאול
    * מסילת ציון
    * תעוז


**נת"בים כלליים למנווטים:**

|  |  |  |
| --- | --- | --- |
| **הנת"ב** | **פירוט** | **פעולת מניעה, בקרה וסימון** |
| **כבישים מהירים פגיעה במנווטים תו"כ ניווט** | כבישים ראשים בגבולות הגזרה.  כבישי גישה לישובים. | * אין להתקרב, לכבישים ראשים למרחק של פחות מ 10 מטר. |
| **פגיעה מרכב בחציית כביש גישה לישוב נווה שלום** | כביש הגישה צר ובו רכבים שנוסעים מהר. שדה הראייה מוגבל בחלק מהתוואי | * חציית הכביש רק במקומות בהם ניתן להבחין ברכבים משני הצדדים * תידרוך המנווטים על חצייה גלויה ובטוחה |
| **נפילה לבורות/מערות** | בשטח מספר חירבות ומספר בורות בודדים. חלקם מכוסים היטב וחלקם פתוחים לגמרי.  בחלק מהחירבות הצמחיה מכסה את הבורות ולכן לא ניתנים לזיהוי. | * סיור שטח מקדים * **סימון החירבות כנקודות מחוץ לג"ג** * אין להגיע לשפת הבורות |
| **היפגעות מדו"צ** | כלל הקיבוצים והישובים באישור מקיימים שגרת אבטחה ושמירה וקיימת רגישות לתנועה לא מזוהה באיזור | * היכרות עם כלל האזורים הפרטיים. * איסור על חציית גדרות. * תדרוך כלל המנווטים להזדהות מהירה . |
| **פגיעת רכב חולף ע"ג השבילים** | בשטח תנועה של רכבים רגילים ורכבי 4\*4.  באיזור המיוער קשה מאוד לראות רכב שנוסע על הצירים (במיוחד ביום) | * במידה ורואים או שומעים רכב יש לרדת מהשבילים * אין לשבת ולנוח על גבי שבילים - או בכל מקום בשטח בוא נראה שרכבים יכולים לנוע. |
| **יער / חורש קק"ל** | סכנת שריפה | * איסור הדלקת אש במהלך הניווט * הדלקת אש רק בנקודת לינה ובליווי מדריך |
| **נפילה ממדרונות בעלי שיפוע חד** | בשטח מספר מדרונות תלולים **(לא מצוקיים!)** | * באזורים בהם לא מרגישים בטוחים ניתן להדליק פנס ולבחון את מצב המדרון |

**טבלת נת"בים לחפ"ק**

|  |  |  |
| --- | --- | --- |
| **הנת"ב** | **פירוט** | **פעולת מניעה, בקרה וסימון** |
| **היפגעות בזמן כניסת ויציאת רכבים לשטח האימון** | כלל הכבישים התוחמים את אזור הניווט הינם כבישים מהירים ומסוכנים | הכניסה והיציאה מהשטח צריכה להיבחר מראש ע"י מתכנן האימון. יש לשים לב לכניסת אוטובוס לתוך התא שטח |
| **התהפכות רכב כתוצאה משימוש בצירים מסוכנים** | בשטח המזרחי קיימים מספר שבילים שמטפסים בצורה מסוכנת | נסיעה עם אורות דלוקים ותנועה אך ורק על צירים ראשיים ומתונים. |

**אשתאול – שטח מזרחי**



**1**

**2**

**3**

**4**

**5**

**4**

|  |
| --- |
| **מס"ד 1 – איזור מנזר השתקנים** |
| **מחוץ לג"ג הגזרה של הניווט!** |


|  |
| --- |
| **מס"ד 2– חירבת שובב** |
| **תיאור כללי –** חורבות כפר יהודי עתיק |
| **נת"ב –** במקום מספר בורות , הצמחיה הנמוכה מכסה את פתחי הבורות ולכן בלתי אפשרי לראות את הפתחים. |
| **דרכי מניעה –** תדרוך פרטני של המנווטים לגבי החירבה. איסור לתנועה **ביום או בלילה** |

|  |
| --- |
| **מס"ד 3– שמורת נחל מאיר** |
| **תיאור כללי –** שמורה ובה שרידים של ישוב קטן |
| **נת"ב –** באזור השמורה נמצאים מספר מבנים הרוסים ובתוכם גתות ומערות, המקום אינו מסוכן אך צריך להכיר את הפתחים הקיימים שם |
| **דרכי מניעה –** היכרות הכוח עם שרידי הישוב. |

|  |
| --- |
| **מס"ד 4– בור מים** |
| **תיאור כללי –** בור מים בשטח |
| **נת"ב –** בורות מים שנמצאו באפליקציית עמוד ענן אך לא בסיור שטח |
| **דרכי מניעה –** סיור פרטני במקום ותדרוך המנווטים לגבי הבורות |

|  |
| --- |
| **מס"ד 5** |
| **תיאור כללי –** כניסה בטוחה ונוחה לתוך שטח האימון |

**אשתאול – שטח מערבי**



**1**

**2**

**5**

**5**

**3**

**3**

**5**

**4**

|  |
| --- |
| **מס"ד 1 – חירבת שרישה** |
| **תיאור כללי –** הריסות של ישוב יהודי עתיק |
| **נת"ב –** בחירבה מספר הריסות מבנים ובניהם בורות מים עמוקים ללא מכסים וחלקם מכוסים בצמחיה |
| **דרכי מניעה –** הוצאת איזור החירבה מג"ג של המנווטים. **ללא תנועה ביום ובלילה** |

|  |
| --- |
| **מס"ד 2 – כביש גישה לנווה שלום** |
| **תיאור כללי –** כבישו גישה |
| **נת"ב –** פגיעת רכב במנווטים שחוצים את הכביש במקומות ללא דשה ראייה |
| **דרכי מניעה –** תדרוך מפורט וברור לגבי חצייה בטוחה של כבישים. ללא הימנעות מגילוי.מעבר אך ורק במקום שניתן להבחין בחצייה |

|  |
| --- |
| **מס"ד 3– מדרגות סלע** |
| **תיאור כללי –** בצד הצפוני של הערוץ קיימות מדרגות סלע |
| **נת"ב –** נפילת מנווטים ממדרגות הסלע |
| **דרכי מניעה –** תדרוך המנווטים לגבי מדרגות הסלע. אין בעיה לנווט שם גם בלילה. צריך להיות מודעים |

|  |
| --- |
| **מס"ד 4– בית הקשתות** |
| **תיאור כללי –** מבנים גדולים וישנים מצפון לקיבוץ הראל |
| **נת"ב –** מבנים ישנים שאמורים להיות סגורים בגלל סכנת קריסה אבל בפועל המקום פרוץ ומסוכן |
| **דרכי מניעה –** תדרוך המנווטים לגבי המקום. **איסור הגעה וכניסה לאיזור** ובטח לא לתוך המבנים |

|  |
| --- |
| **מס"ד 5** |
| **תיאור כללי –** כניסה בטוחה ונוחה לתוך שטח האימון |

